
Essellamu alejkum, da li je grijeh da zena masturbira svojom rukom svoj spolni organ u toku odnosa sa muzem obzirom da samo na takav nacin moze doci do orgazma. Esselamu alejkum da vas Allah nagradi!


* 
* 
* 
* 
* 
* 
* 

 
Da li je grijeh da žena masturbira svojom rukom u toku odnosa sa mužem?

AlejkumusSelam!


Mislim da sam nedavno odgovorio na slično pitanje, ali bez obzira na to ja ću vam ipak odgovoriti. Prema hadisu Poslanika s.a.v.s. zadovoljstvo treba da bude obostrano. Komentarišući ***[hadis](https://pitajucene.com/search/Hadis/questions/ "Pretraži pitanja o hadisima")*** čuveni Gazalija u svom djelu «El-Ihja» rekao je: ‘Kada muškarac doživi orgazam, treba sačekati da i njegova žena također doživi orgazam, jer njen orgazam može doći mnogo sporije. Ako je on uzbudi i probudi njenu želju a onda je napusti, to će je povrijediti, i svaka razlika u njihovim orgazmima će zasigurno proizvesti osjećaj udaljenosti. Istovremeni orgazam bi za nju bio najugodniji, posebno zato što će njen muž biti zaokupljen svojim orgazmom i ona neće biti opterećena svojom stidljivošću.» (El-Ihja, 2/46)


Žena ima pravo na seksualno zadovoljstvo kao i muškarac i u tome nema nikakve razlike. ***[Poslanik](https://pitajucene.com/search/poslanik/questions/ "Pretraži pitanja o poslanicima")*** s.a.v.s. preporučuje da se ne prekida intimni odnos dok i žena ne doživi erekciju. Muž, radi kontinuiteta dobrog spolnog odnosa mora voditi računa da i žena osjeti zadovoljstvo spolnim odnosom, tj. da ga voli.


U kontekstu rečenog vašoj suprugi nije ***[haram](https://pitajucene.com/search/haram/questions/ "Pretraži pitanja o haramu")*** da sama drži i nadražuje svoj klitoris ako će to pomoći i jednom i drugom da dožive seksualno zadovoljstvo. Ali je svakako bolje da joj vi priuštite to zadovoljstvo kao što i ona vama to radi. Taj čin ne bih nazvao masturbiranjem jer se ne radi o samozadovoljavanju, već pomoćnom tehnikom u legalnom seksualnom zadovoljavanju.


Hfz. mr. Senaid Zaimovic  

preuzeto sa <http://www.n-um.com>


